|  |  |
| --- | --- |
|  |  *See artikkel räägib paavstist; vastupaavsti kohta vaata artiklit Clemens III (vastupaavst)* |

---

**Clemens III** (**Paolo Scolari**, ka **Paolino Scolari**; 1130 ? – 27. märts 1191) oli paavst 1187–1191. Ta oli 174. paavst.

Paolo Scolari sündis Roomas Pigna linnaosas Giovanni Scolari ja tema abikaasa Maria peres.

Vanemad andsid Scolari lapsena Santa Maria Maggiore kiriku kanoonikute hoolde, kes õpetasid teda. Temast sai hiljem alamdiakon, Santa Maria Maggiore kiriku kanoonik ja 3. märtsil 1176 sama kiriku ülempreester.

Aleksander III määras Scolari märtsis 1179 Santi Sergio e Bacco kardinaldiakoniks, hiljem sai temast Santa Pudenziana kardinalpreester ja detsembris 1180 või jaanuaris 1181 Praeneste kardinalpiiskop.

Kardinal Scolari osales 4 paavsti valimistel 1181–1187.

Ta oli välimuselt lühikest kasvu.

1187. aasta teised valimised
----------------------------

Clemens III valiti paavstiks 19. detsembril 1187 Pisas ja pühitseti ametisse 7. jaanuaril 1188 kardinal Giaginto Bobo (hilisem paavst Coelestinus III) poolt.

17. detsembrist 19. detsembrini 1187 toimunud valimistel osales Salvador Miranda andmetel 21 või 22 kardinali, kes esmalt soovisid paavstiks valida kardinal Thibault', kuid too loobus. Valimistel viibis Rooma konsul Leone de Monumento, kuid Clemens ise ei osalenud viimasel päeval haiguse tõttu valimistel.

Clemens III oli esimene Roomast pärit paavst pärast Anastasius IV-t.

Kolmas ristisõda
----------------

 *Pikemalt artiklis Kolmas ristisõda*
Clemens III saatis legaadid Euroopa riikidesse, et värvata Kolmandasse ristisõtta ristisõdijaid.

Suhted Saksamaaga
-----------------

Paavst sõlmis 3. aprillil 1189 Saksa-Rooma keisriga Strasbourgi rahulepingu, mille alusel taastas Saksa-Rooma troonipärija Heinrich  paavstile varem okupeeritud valdused, kuid paavst lubas Heinrichile anda keisri tiitli ja tunnustas Trieri peapiiskopi määramisel uute valimiste korraldamist.

Suhted Itaalia riikidega
------------------------

Sitsiilia kuningas Guglielmo II suri 18. novembril 1189. Kuna tal poegi polnud, oli tema otseseks pärijaks vanatädi, Saksa-Rooma troonipärija Heinrichi abikaasa Konstanze. Sitsiilia aadlikud valisid uueks kuningaks Ruggero II (Roger II) vanima poja abieluvälisest suhtest sündinud poja Lecce krahvi Tancredi, keda toetas ka paavst. Heinrich tungis seepeale 1191 Itaaliasse, et kaitsta oma abikaasa huve Sitsiilia troonipäriluses.

Clemens III püüdis saavutada rahu Pisa ja Genova vahel.

Suhted Kiievi-Venega
--------------------

Clemens III kutsus Kiievi-Vene suurvürsti Vsevolod III ja Kiievi metropoliiti osalema ristisõjas.

Suhted Šotimaaga
----------------

Clemens III määras 13. märtsil 1188 šoti kiriku Yorki peapiiskopi jurisdiktsiooni alt Rooma jurisdiktsiooni alla.

Ta lahendas St. Andrewsi piiskopi määramise pärast puhkenud vaidluse.

Clemens III ja Liivimaa
-----------------------

Clemens III teatas 25. septembril 1188 Bremeni peapiiskopile Hartwig II-le, et määrab Bremeni peapiiskopkonna jurisdiktsiooni alla Lübecki, Schwerini, Ratzeburgi ja Ikšķile (*Ixcolanensen*) piiskopkonnad. Ta kinnitas 1. oktoobril 1188 Ikšķile piiskopiks (*Ixscolanensem Episcopatum*) preester Meinhardi (*Meynardi sacerdotis*).

Paavst lubas 1190 Meinhardil kasutada paganatest liivlastelt saadud toiduvarusid.

Sisepoliitika
-------------

Clemens III oli esimene paavst pärast Lucius III-st, kes saabus Rooma. Ta saabus linna veebruaris 1188 konsul Leone de Monumento relvastatud eskordi saatel.

Paavst sõlmis 31. mail 1188 Rooma linna kodanikega rahulepingu, mille alusel tunnustas Rooma paavsti oma suveräänina, tagas paavstile senised sissetulekud ja taastas talle müntimisõiguse.

Kuuria
------

Clemens III määras kuuria varahoidjaks Cencio Savelli (hilisem paavst Honorius III).

Liturgilised otsused
--------------------

Clemens III lubas Pécsi piiskopil kanda palliumit.

Plasencia piiskopkonna rajamine
-------------------------------

Clemens III rajas 1189 Plasencia piiskopkonna.

Munklus ja rüütliordud
----------------------

Clemens III tunnustas 6. veebruaril 1191 Saksa ordut.

Ta tunnustas 1187 Fiore Giacomo tegevust ja Vézelay kloostri munkade tegevust.

Kanoniseerimised
----------------

Clemens III kanoniseeris 4 isikut:

1. Étienne de Muret, 21. märts 1189
2. Ketille, 1188
3. Malachy, 6. mai 1190
4. Otto Bambergist, 29. aprill 1189

Onupojapoliitika
----------------

Clemens III määras kardinaliks oma sugulase Lotario dei Segni (hilisem paavst Innocentius III).

Uued kardinalid
---------------

Clemens III määras 30 uut kardinali. Tema ajal sai kardinaliks hilisem paavst Innocentius III.

1. Alessandro Santi Silvestro e Martino ai Monti kardinalpreester
2. Alessio ( Santa Susanna kardinalpreester)
3. Egidio di Anagnia
4. Giovanni Barrata
5. Bernardo, Santa Maria Nuova kardinaldiakon
6. Gregorio Carelli
7. Giordano di Ceccano
8. Cencio, kardinaldiakon
9. Gregorio, Sant' Angelo in Pescheria kardinaldiakon
10. Gregorio Crescenzi
11. Giovanni Felici
12. Pietro Gallozia
13. Giovanni, San Clemente kardinalpreester
14. Giovanni Santi Sergio e Bacco kardinaldiakon
15. Gérard Mainard
16. Giovanni Malabranca
17. Niccolò, kardinaldiakon
18. Niccolò, kardinaldiakon
19. Guido de Papa
20. Guy Paré
21. Pietro (San Clemente kardinalpreester)
22. Pietro, San Lorenzo in Damaso kardinalpreester
23. Pietro, San Pietro in Vincoli kardinalpreester
24. Rinaldo, Santi Marcellino e Pietro kardinalpreester
25. Romano, kardinaldiakon
26. Rufino, Santa Prassede kardinalpreester
27. Giovanni di Salerno
28. Gregorio de San Apostolo
29. Lotario dei Segni (Innocentius III)
30. Ugo, Santi Silvestro e Martino ai Monti kardinalpreester

Clemens III kultuuriloos
------------------------

Clemens III andis 1189 bulla Bologna ülikoolile.

Alain de l'Isle pühendas paavstile oma teose "Ars Fidei Catholicæ".

Surm
----

Clemens III suri Salvador Miranda andmetel 27. märtsil 1191 Roomas Lateraani palees. Tema surmakuupäevaks on pakutud ka 25. märtsi või ajavahemikku 20. märtsist 10. aprillini. Ta maeti Lateraani basiilikasse.

Viited
------

1. ↑  **Friedrich Georg von Bunge,** *"Liv-, Esth- und Curländisches Urkundenbuch nebst Regesten"*.

Kirjandus
---------

* Iben Fonnesberg-Schmidt: *The Popes and the Baltic Crusades 1147–1254*. Leiden, Boston, Brill, 2007.
* Ina Friedlaender: *Die päpstlichen Legaten in Deutschland und Italien am Ende des XII. Jahrhunderts (1181–1198)*. Berlin 1928.
* Johannes Geyer: *Papst Klemens III. 1187–1191*. Bonn, 1914.
* Hubert Houben: *Philipp von Heinsberg, Heinrich VI. und Montecassino. Mit einem Exkurs zum Todesdatum Papst Clemens' III*. "Quellen und Forschungen aus italienischen Archiven und Bibliotheken" 68, 1988: 52–73.
* J. N. D. Kelly: *The Oxford Dictionary of Popes*. 1996.
* Ferndinand Kersting: *Das Verhältnis Papst Clemens' III (1187–91) zu den Klöstern*. Greifswald, 1918.
* Jacques-Paul Migne: *Clementis III pontificis Romani epistolae et privilegia*. 1979.
* Jürgen Petersohn: *Der Vertrag des Römischen Senats mit Papst Clemens III. (1188) und das Pactum Friedrich Barbarossas mit den Römern (1167)*. "Mitteilungen des Instituts für Österreichische Geschichtsforschung" 82, 1974: 289–337.
* Volkert Pfaff: *Papst Clemens III. (1187–1191). Mit einer Liste der Kardinalsunterschriften*. "Zeitschrift der Savigny-Stiftung für Rechtsgeschichte: Kanonistische Abteilung" 66, 1980: 261–316.
* Otto Vehse: *Das Privileg Clemens' III. für San Niccolò am Tordino*. "Quellen und Forschungen aus italienischen Archiven und Bibliotheken" 20 (1928/1929): 318–333.
* Karl Wenck: *Die römischen Päpste zwischen Alexander III. und Innocenz III. und der Designationsversuch Weihnachten 1197*. Albert Brackmann, "Papsttum und Kaisertum. Forschungen zur politischen Geschichte und Geisteskultur des Mittelalters. Paul Kehr zum 65. Geburtstag". München, 1926: 415–474.

Välislingid
-----------

* Artikkel Clemens III kohta. *(inglise keeles)*
* Artikkel Clemens III kohta. *(inglise keeles)*
* Clemens III dokumendid.
* Clemens III kardinalid.
* Paavsti valimised 1187. aastal. *(inglise keeles)*
* Artikkel Roomast. *(inglise keeles)*
* Artikkel Bologna ülikoolist. *(inglise keeles)*
* Artikkel Fiore Giacomost. *(inglise keeles)*
* Artikkel Bambergi piiskopist Ottost. *(inglise keeles)*
* Artikkel Sensist. *(inglise keeles)*
* Artikkel Šotimaast. *(inglise keeles)*
* Artikkel Plasencia piiskopkonnast. *(inglise keeles)*
* Artikkel Alain de l'Isle'st. *(inglise keeles)*
* Artikkel Pécsi piiskopkonnast. *(inglise keeles)*

|  |  |  |
| --- | --- | --- |
| Eelnev**Gregorius VIII** | **Rooma paavst**1187–1191 | Järgnev**Coelestinus III** |


Roomakatoliku kiriku paavstid

**1.–4. sajand:** Peetrus **·**  Linus **·**  Anacletus I **·**  Clemens I **·**  Evaristus **·**  Aleksander I **·**  Sixtus I **·**  Telesphorus **·**  Hyginus **·**  Pius I **·**  Anicetus **·**  Soter **·**  Eleutherus **·**  Victor I **·**  Zephyrinus **·**  Calixtus I **·**  Urbanus I **·**  Pontianus **·**  Anterus **·**  Fabianus **·**  Cornelius **·**  Lucius I **·**  Stephanus I **·**  Sixtus II **·**  Dionysius **·**  Felix I **·**  Eutychianus **·**  Caius **·**  Marcellinus **·**  Marcellus I **·**  Eusebius **·**  Miltiades **·**  Silvester I **·**  Marcus **·**  Julius I **·**  Liberius **·**  Damasus I **·**  Siricius **·**  Anastasius I

**5.–8. sajand:** Innocentius I **·**  Zosimus **·**  Bonifatius I **·**  Coelestinus I **·**  Sixtus III **·**  Leo I Suur **·**  Hilarius **·**  Simplicius **·**  Felix III **·**  Gelasius I **·**  Anastasius II **·**  Symmachus **·**  Hormisdas **·**  Johannes I **·**  Felix IV **·**  Bonifatius II **·**  Johannes II **·**  Agapetus I **·**  Silverius **·**  Vigilius **·**  Pelagius I **·**  Johannes III **·**  Benedictus I **·**  Pelagius II **·**  Gregorius I Suur **·**  Sabinianus **·**  Bonifatius III **·**  Bonifatius IV **·**  Adeodatus I **·**  Bonifatius V **·**  Honorius I **·**  Severinus **·**  Johannes IV **·**  Theodorus I **·**  Martinus I **·**  Eugenius I **·**  Vitalianus **·**  Adeodatus II **·**  Donus **·**  Agatho **·**  Leo II **·**  Benedictus II **·**  Johannes V **·**  Conon **·**  Sergius I **·**  Johannes VI **·**  Johannes VII **·**  Sisinnius **·**  Constantinus **·**  Gregorius II **·**  Gregorius III **·**  Zacharias **·**  Stephanus II **·**  Paulus I **·**  Stephanus III **·**  Hadrianus I **·**  Leo III

**9.–12. sajand:** Stephanus IV **·**  Paschalis I **·**  Eugenius II **·**  Valentinus **·**  Gregorius IV **·**  Sergius II **·**  Leo IV **·**  Benedictus III **·**  Nicolaus I **·**  Hadrianus II **·**  Johannes VIII **·**  Marinus I **·**  Hadrianus III **·**  Stephanus V **·**  Formosus **·**  Bonifatius VI **·**  Stephanus VI **·**  Romanus **·**  Theodorus II **·**  Johannes IX **·**  Benedictus IV **·**  Leo V **·**  Sergius III **·**  Anastasius III **·**  Lando **·**  Johannes X **·**  Leo VI **·**  Stephanus VII **·**  Johannes XI  **·**  Leo VII **·**  Stephanus VIII  **·**  Marinus II **·**  Agapetus II **·**  Johannes XII **·**  Leo VIII **·**  Benedictus V **·**  Leo VIII **·**  Johannes XIII **·**  Benedictus VI **·**  Benedictus VII **·**  Johannes XIV **·**  Johannes XV **·**  Gregorius V **·**  Silvester II **·**  Johannes XVII **·**  Johannes XVIII **·**  Sergius IV **·**  Benedictus VIII **·**  Johannes XIX **·**  Benedictus IX **·**  Silvester III **·**  Benedictus IX **·**  Gregorius VI **·**  Clemens II **·**  Benedictus IX **·**  Damasus II **·**  Leo IX **·**  Victor II **·**  Stephanus IX **·**  Nicolaus II  **·**  Aleksander II **·**  Gregorius VII **·**  Victor III **·**  Urbanus II **·**  Paschalis II **·**  Gelasius II **·**  Calixtus II **·**  Honorius II **·**  Innocentius II **·**  Coelestinus II **·**  Lucius II **·**  Eugenius III **·**  Anastasius IV **·**  Hadrianus IV **·**  Aleksander III **·**  Lucius III **·**  Urbanus III **·**  Gregorius VIII **·**  Clemens III **·**  Coelestinus III **·**  Innocentius III

**13.–16. sajand:** Honorius III **·**  Gregorius IX **·**  Coelestinus IV **·**  Innocentius IV **·**  Aleksander IV **·**  Urbanus IV **·**  Clemens IV **·**  interregnum **·**  Gregorius X **·**  Innocentius V **·**  Hadrianus V **·**  Johannes XXI **·**  Nicolaus III **·**  Martinus IV **·**  Honorius IV **·**  Nicolaus IV **·**  interregnum **·**  Coelestinus V **·**  Bonifatius VIII **·**  Benedictus XI **·**  Clemens V **·**  interregnum **·**  Johannes XXII **·**  Benedictus XII **·**  Clemens VI **·**  Innocentius VI **·**  Urbanus V **·**  Gregorius XI **·**  Urbanus VI **·**  Bonifatius IX **·**  Innocentius VII **·**  Gregorius XII **·**  interregnum **·**  Martinus V **·**  Eugenius IV **·**  Nicolaus V **·**  Calixtus III **·**  Pius II **·**  Paulus II **·**  Sixtus IV **·**  Innocentius VIII **·**  Aleksander VI **·**  Pius III **·**  Julius II **·**  Leo X **·**  Hadrianus VI **·**  Clemens VII **·**  Paulus III **·**  Julius III **·**  Marcellus II **·**  Paulus IV **·**  Pius IV **·**  Pius V **·**  Gregorius XIII **·**  Sixtus V **·**  Urbanus VII **·**  Gregorius XIV **·**  Innocentius IX **·**  Clemens VIII

**17.–20. sajand:** Leo XI **·**  Paulus V **·**  Gregorius XV **·**  Urbanus VIII **·**  Innocentius X **·**  Aleksander VII **·**  Clemens IX **·**  Clemens X **·**  Innocentius XI **·**  Aleksander VIII **·**  Innocentius XII **·**  Clemens XI **·**  Innocentius XIII **·**  Benedictus XIII **·**  Clemens XII **·**  Benedictus XIV **·**  Clemens XIII **·**  Clemens XIV **·**  Pius VI **·**  Pius VII **·**  Leo XII **·**  Pius VIII **·**  Gregorius XVI **·**  Pius IX **·**  Leo XIII **·**  Pius X **·**  Benedictus XV **·**  Pius XI **·**  Pius XII **·**  Johannes XXIII **·**  Paulus VI **·**  Johannes Paulus I **·**  Johannes Paulus II

**21. sajand:** Benedictus XVI **·**  Franciscus


{{{päis}}}

{{{sisu}}}